דרור פרידמן

דרור פרידמן הוא קצין מילואים בדרגת תת-אלוף בצה"ל. כיהן כסגן-מפקד מפקדת העומק, כמפקד שייטת 13, כראש מספן המטה של חיל הים, כראש מספן הים, כמפקד בסיס אשדוד וכמפל"ג לוחמים שייטת 13.

ביוגרפיה 
פרידמן נולד וגדל בקיבוץ בארות יצחק. ב-1988 התגייס לצה"ל ושירת כלוחם וקצין בשייטת 13. הוא עבר קורס חובלים ופיקד על ספינת טילים. בשנת 2000 מונה למפקד פלגת הלוחמים בשייטת 13, אותה הוביל בלחימה במהלך האינתיפאדה השנייה, בין היתר במבצע תיבת נוח (הפשיטה על אוניית הנשק קארין איי) ובמבצע זמן תגובה. במבצע חומת מגן השתתפו כוחות הפלגה בפיקודו בקרב בג'נין.

בפברואר 2007 הועלה לדרגת אל"ם ומונה למפקד שייטת 13. בתקופת פיקודו השתלטה השייטת, במבצע ארבעת המינים, על אוניית הנשק "פרנקופ" (Francop), שהובילה נשק, תחמושת ואמצעי לחימה מאיראן לארגון חזבאללה. במהלך מבצע עופרת יצוקה פנה למפקד פיקוד הדרום וביקש לשלב את לוחמי השייטת בלחימה, מה שהביא להשתתפות היחידה במספר מבצעים ברצועת עזה. עם סיום כהונתו באפריל 2010 זכתה השייטת בשני ציונים לשבח מטעם הרמטכ"ל על רצף מבצעים מורכבים באזור ובמחוצה לו.

לאחר לימודים במכללה לביטחון לאומי מונה פרידמן ב-2011 למפקד בסיס אשדוד ושימש בתפקיד עד 2014. במסגרת תפקידו כמפקד הבסיס נרשמה לו הערה פיקודית ביולי 2012, לאחר תאונת דרכים שבה נהרגו שניים מקציני הבסיס. בשנת 2014 הועלה לדרגת תא"ל ומונה לראש מספן הים. הוא שימש בתפקיד עד שנת 2016. ביוני 2016 מונה לראש מספן המטה.

פרידמן נשוי לאלמנתו של סא"ל , מפקד פלגת הלוחמים של השייטת ונהרג באסון השייטת. הוא אב לשתי בנות ובן חורג מנישואיה הראשונים של אשתו.

קישורים חיצוניים

הערות שוליים

מפקדי שייטת 13
מפקדי בסיס אשדוד
ראשי מספן הים
ראשי מספן המטה
בוגרי המכללה לביטחון לאומי
תתי-אלופים בחיל הים
בארות יצחק: אישים
ישראלים שנולדו במאה ה-20